Diari Oficial de la Generalitat Valenciana


Sumari del DOGV 9151, del 16-08-2021 (2021/8646)

RESOLUCIÓ d'11 d'agost de 2021, del conseller d'Educació, Cultura i Esport, per la qual s'acorda l'ampliació del termini de justificació de les subvencions destinades a finançar la reforma i modernització d'instal·lacions i equipament d'espais escènics existents en 2021, concedides mitjançant la Resolució de 14 de juliol de 2021, d'aquesta conselleria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9151

Data del DOGV
:   16-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8646


Data del document
:   11-08-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ d'11 d'agost de 2021, del conseller d'Educació, Cultura i Esport, per la qual s'acorda l'ampliació del termini de justificació de les subvencions destinades a finançar la reforma i modernització d'instal·lacions i equipament d'espais escènics existents en 2021, concedides mitjançant la Resolució de 14 de juliol de 2021, d'aquesta conselleria. [2021/8646]  
Antecedents de fet  
Primer. Mitjançant la Resolució de 30 març de 2021, de la Conselleria d'Educació, Cultura i Esport, es va convocar la concessió de subvencions destinades a finançar la reforma i modernització d'instal·lacions i equipament d'espais escènics existents en 2021.  
Segon. Per la Resolució d'aquesta conselleria de 14 de juliol de 2021 es van concedir les subvencions que eren objecte d'aquesta convocatòria en 2021, cosa que es va publicar en el DOGV el 22 de juliol de 2021.  
La resolució de convocatòria esmentada estableix que el termini per a executar les inversions i justificar les subvencions finalitza el 10 de novembre de 2021.  
Tercer. La Direcció General de Cultura i Patrimoni, com a centre directiu responsable d'aquest procediment, ha elevat una proposta de resolució en la qual s'afirma que «considerant la data en què es va publicar la resolució de concessió d'aquestes ajudes, el termini total per a executar les inversions i justificar les subvencions podria resultar insuficient perquè tot això puga realitzar-se adequadament, tenint en compte les normes d'aplicació en cada cas. Tot això aconsella ampliar aquest termini de justificació amb caràcter general, pel temps màxim que preveu la convocatòria, d'acord amb el que s'indica en els paràgrafs anteriors. Tot això facilitaria la finalització dels projectes en els terminis apropiats a aquest procediment»  
  
Fonaments de dret  
Primer. Aquestes subvencions es regeixen per la legislació general de subvencions i per les bases reguladores aprovades per l'Ordre 44/2017, de 5 de desembre, de la Conselleria d'Educació, Investigació, Cultura i Esport.  
La base 12.12 de les bases reguladores estableix que el termini per a justificar aquestes subvencions pot ampliar-se si les operacions de tancament comptable i pressupostari de la Generalitat ho permeten. Aquesta ampliació estarà regida pel que disposa la legislació sobre procediment administratiu comú de les administracions públiques, i podrà preveure's amb caràcter general per a tots els beneficiaris o solament per a aquells casos en què se sol·licite, amb les condicions que establisca la resolució de convocatòria.  
La Resolució de 30 de març de 2021, per la qual es van convocar aquestes subvencions, en l'apartat desé, disposa que el termini per a executar les inversions i presentar la documentació justificativa de la subvenció finalitza el 10 de novembre de 2021. Aquest mateix apartat preveu la possibilitat que s'amplie el termini anterior fins a 10 dies, singularment a petició de cada interessat i sempre que es justifiquen les raons que motiven la demora i la impossibilitat de preveure-les en el moment oportú.  
Segon. D'altra banda, l'article 32.1 de la Llei 39/2015, d'1 d'octubre, del procediment administratiu comú de les administracions públiques, estableix que l'Administració, excepte precepte en contra, podrà concedir d'ofici o a petició dels interessats una ampliació dels terminis establits, que no excedisca la meitat d'aquests, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat als interessats.  
  
Una ampliació del termini actual que finalitza el 10 de novembre de 2021 fins al dia 24 d'aquest mes no excedeix la meitat del termini que està ara vigent. No s'aprecia cap possibilitat que es produïsquen perjudicis a tercers perquè aquesta ampliació es concedeix a tots els beneficiaris d'aquestes ajudes igualment.  
Les raons esmentades en la proposta de la Direcció General de Cultura i Patrimoni, reproduïdes en els antecedents de fet, aconsellen que s'amplie aquest termini de justificació amb caràcter general, pel temps màxim que preveu la convocatòria, d'acord amb el que s'indica en els paràgrafs anteriors. Es podrà facilitar així, en la mesura que siga possible, la finalització dels projectes en els terminis apropiats a aquest procediment.  
Per tant, fent ús de les facultats que em confereixen l'article 28 de la Llei 5/1983, de 30 de desembre, del Consell i el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, a proposta de la Direcció General de Cultura i Patrimoni, resolc:  
  
Primer  
Ampliar el termini per a executar les inversions subvencionades i presentar el compte justificatiu de les subvencions destinades a finançar la reforma i modernització d'instal·lacions i equipament d'espais escènics existents en 2021, concedides mitjançant la Resolució de 14 de juliol de 2021 d'aquesta conselleria, i establir com a termini màxim per a presentar aquesta justificació el 24 de novembre de 2021.  
  
Segon  
Publicar aquesta resolució en el Diari Oficial de la Generalitat Valenciana als efectes previstos en els articles 32, 40 i 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució no es pot interposar cap recurs, d'acord amb el que disposa l'article 32.3 de la Llei 39/2015.  
  
València, 11 d'agost de 2021.- El conseller d'Educació, Cultura i Esport: Vicent Marzà i Ibáñez.